Imtella' Settembru 29, 2020 - Aġġornata 29 Ta' Settembru, 2020 4:19pm Il-lukanda Radisson ta' San Ġiljan ħabbret li se jkollha tagħlaq il-bibien b'mod temporanju mill-1 t'Ottubru li ġej. Fi stqarrija fuq il-midja soċjali l-lukanda qalet li s-sitwazzjoni li ġabet il-Covid-19 ma kinitx waħda faċli. Żiedet li dan iż-żmien se tkun qed tużah biex ittejjeb il-faċilitajiet u tkompli taħdem favur ambjent sigur għall-ħaddiema u l-viżitaturi. Il-lukanda qalet li qed tippjana li terġa' tiftaħ il-bibien għall-ikliet matul il-festi tal-Milied. L-istess lukanda kienet qajmet kontroversja meta f'nofs Lulju li għadda organizzat il-Hotel Takeover Party, b'għadd ta' persuni li attendew jirriżultaw pożittivi għall-Covid-19.